Nõukogu otsus,

16. märts 1998,

millega muudetakse otsuseid 95/409/EÜ, 95/410/EÜ ja 95/411/EÜ seoses Soome ja Rootsi saadetava liha mikrobioloogilise uurimise meetoditega

(98/227/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse komisjoni ettepanekut,

võttes arvesse nõukogu 26. juuni 1964. aasta direktiivi 64/433/EMÜ värske liha tootmise ja turustamise tervishoiunõuete kohta, [1] eriti selle artikli 5 lõike 3 punkti a,

võttes arvesse nõukogu 15. veebruari 1971. aasta direktiivi 71/118/EMÜ värske kodulinnuliha tootmist ja turuleviimist mõjutavate tervishoiuküsimuste kohta, [2] eriti selle artikli 5 lõike 3 punkti a,

võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [3] eriti selle artikli 10b lõiget 1,

ning arvestades, et:

veterinaaria teaduskomitee on oma 3. juuni 1996. aasta aruandes esitanud arvamuse võrdväärseid tagatisi pakkuvate mikrobioloogilise uurimise meetodite kohta ning seda tuleks arvestada;

seetõttu on kohane muuta otsuseid 95/409/EÜ, [4] 95/410/EÜ [5] ja 95/411/EÜ, [6] millega sätestatakse teatava Soome ja Rootsi saadetava liha mikrobioloogiline uurimine proovide alusel, selleks et võimaldada esiteks kasutada eespool nimetatud arvamuses esitatud mikrobioloogilist meetodit, mis pakub võrdväärseid tagatisi, ja teiseks kinnitada uusi meetodeid, mis pakuvad võrdväärseid tagatisi;

võrdväärseid tagatisi pakkuvate uute meetodite kinnitamiseks on asjakohane seada komisjoni ja liikmesriikide vahel sisse tiheda koostöö kord, mis on samalaadne direktiivi 64/433/EMÜ artiklis 16, direktiivi 71/118/EMÜ artiklis 21 või direktiivi 90/539/EMÜ artiklis 32 sätestatud korraga,

ON VASTU VÕTNUD KÄESOLEVA OTSUSE:

Artikkel 1

Otsuse 95/409/EÜ lisa C jagu asendatakse järgmisega:

"C JAGU

MIKROBIOLOOGILISE UURIMISE MEETOD PROOVIDE KONTROLLIMISEKS

Proovide mikrobioloogilisel uurimisel kodulindude salmonelloosi suhtes tuleks kasutada Rahvusvahelise Standardiorganisatsiooni standardit ISO 6579: 1993 või selle täiendatud väljaandeid või Põhjamaade Toidu Analüüsimetoodika Komitee kirjeldatud meetodit (NMKLi meetod nr 71, 4. väljaanne, 1991) või selle täiendatud väljaandeid. Direktiivi 64/433/EMÜ artiklis 16 sätestatud korras võib kinnitada meetodeid, mis pakuvad võrdväärseid tagatisi.

Liikmesriikide vahelistes analüüsi tulemusi käsitlevates vaidlusküsimustes tuleks standardmeetodina käsitada Rahvusvahelise Standardimisorganisatsiooni standardit ISO 6579:1993 või selle täiendatud väljaandeid."

Artikkel 2

Otsuse 95/410/EÜ A lisa punkt 3 asendatakse järgmise punktiga:

"3. Mikrobioloogilise uurimise meetod proovide kontrollimiseks

Proovide mikrobioloogilisel uurimisel kodulindude salmonelloosi suhtes tuleks kasutada Rahvusvahelise Standardiorganisatsiooni standardit ISO 6579: 1993 või selle täiendatud väljaandeid või Põhjamaade Toidu Analüüsimetoodika Komitee kirjeldatud meetodit (NMKLi meetod nr 71, 4. väljaanne, 1991) või selle täiendatud väljaandeid. Direktiivi 90/539/EMÜ artiklis 32 sätestatud korras võib kinnitada meetodeid, mis pakuvad võrdväärseid tagatisi.

Liikmesriikide vahelistes analüüsitulemusi käsitlevates vaidlusküsimustes tuleks standardmeetodina käsitada Rahvusvahelise Standardimisorganisatsiooni standardit ISO 6579:1993 või selle täiendatud väljaandeid."

Artikkel 3

Otsuse 95/411/EÜ lisa C jagu asendatakse järgmisega:

"C JAGU

MIKROBIOLOOGILISE UURIMISE MEETOD PROOVIDE KONTROLLIMISEKS

Proovide mikrobioloogilisel uurimisel kodulindude salmonelloosi suhtes tuleks kasutada Rahvusvahelise Standardiorganisatsiooni standardit ISO 6579: 1993 või selle täiendatud väljaandeid või Põhjamaade Toidu Analüüsimetoodika Komitee kirjeldatud meetodit (NMKLi meetod nr 71, 4. väljaanne, 1991) või selle täiendatud väljaandeid. Direktiivi 71/118/EMÜ artiklis 21 sätestatud korras võib kinnitada meetodeid, mis pakuvad võrdväärseid tagatisi.

Liikmesriikide vahelistes analüüsitulemusi käsitlevates vaidlusküsimustes tuleks standardmeetodina käsitada Rahvusvahelise Standardimisorganisatsiooni standardit ISO 6579:1993 või selle täiendatud väljaandeid."

Artikkel 4

Käesolev otsus on adresseeritud liikmesriikidele.

Brüssel, 16. märts 1998

Nõukogu nimel

eesistuja

J. Cunningham

[1] EÜT 121, 29.7.1964, lk 2012/64. Direktiivi on muudetud direktiiviga 95/23/EÜ (EÜT L 243, 11.10.1995, lk 7).

[2] EÜT L 55, 8.3.1971, lk 23. Direktiivi on muudetud direktiiviga 96/23/EÜ (EÜT L 125, 23.5.1996, lk 10).

[3] EÜT L 303, 31.10.1990, lk 6. Direktiivi on muudetud 1994. aasta ühinemisaktiga.

[4] EÜT L 243, 11.10.1995, lk 21.

[5] EÜT L 243, 11.10.1995, lk 25.

[6] EÜT L 243, 11.10.1995, lk 29.

--------------------------------------------------